**Informatīvais ziņojums „Par satiksmes nozares kritiski svarīgo darbinieku iekļaušanu V prioritāri vakcinējamo personu grupā”**

Informatīvais ziņojums „Par satiksmes nozares kritiski svarīgo darbinieku iekļaušanu V prioritāri vakcinējamo personu grupā” (turpmāk – ziņojums) izstrādāts saskaņā ar Ministru kabineta 2021.gada 16.februāra sēdes protokollēmuma (prot. Nr.17, 3.§) 4.punktā doto uzdevumu pirms V un VII prioritāri vakcinējamās grupās iekļauto sabiedrības grupu vakcinācijas uzsākšanas nozaru ministrijām, tostarp arī Satiksmes ministrijai (turpmāk – SM), nodrošināt atbilstošo organizāciju vai uzņēmumu un profesiju vai amatu un sarakstu sagatavošanu un iesniegšanu Ministru kabinetā.

Ziņojums ir izstrādāts, ņemot vērā Ministru kabineta 2021.gada 18.februāra noteikumu Nr.122 “Grozījumi Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – grozījumi) sākotnējās ietekmes novērtējuma ziņojumā (anotācijā) noteikto, ka no valsts drošības un funkciju nepārtrauktības aspekta prioritāri nepieciešams vakcinēt amatpersonas, kuru vakcinācija ir nepieciešama nacionālās drošības un valsts darbības nepārtrauktības nodrošināšanai. Tās ir augtākā līmeņa amatpersonas vai drošības dienestu, Nacionālo bruņoto spēku pārstāvji utml., kuru slimības gadījumā tiek traucēta valsts nozīmes funkciju realizēšana. Izvērtējot katras amatpersonas nozīmi valsts funkciju un drošības nodrošināšanā, Ministru kabinets pieņems lēmumu par šo personu vakcināciju prioritārā grupā.

Grozījumu mērķis - nodrošināt operatīvu pāreju no ārstniecības personu vakcinācijas uz nākamo prioritāri vakcinējamo personu grupu vakcināciju.

**Informācija par** **valsts akciju sabiedrības “Latvijas Gaisa satiksme” darbinieku vakcināciju pret Covid-19 V prioritāri vakcinējamo grupā**

Lai nodrošinātu nepārtrauktu un drošu gaisa satiksmes vadības pakalpojumu sniegšanu 24/7 režīmā, V prioritārajā vakcinējamo grupā COVID-19 vakcīna būtu jāsaņem valsts akciju sabiedrības “Latvijas Gaisa satiksme” (turpmāk – LGS) darbiniekiem, kopumā – **105 darbinieki**.

|  |  |  |  |  |
| --- | --- | --- | --- | --- |
| Nr. p.k. | Amats | Pamatdarbība/darba specifika | Pamatojums | Darbinieku skaits |
|  | LGS gaisa satiksmes vadības dispečeri | Nepārtraukta un droša gaisa satiksmes vadības pakalpojumu sniegšana 24/7 režīmā | LGS darbojas stratēģiski svarīgā nozarē un nodrošina Latvijas valsts drošības interešu īstenošanu, sniedzot aeronavigācijas pakalpojumus un kontrolējot Latvijas valsts gaisa telpu.LGS ir pienākums nodrošināt likumā “Par aviāciju” un saistītajos normatīvajos aktos no valsts puses uzdotos uzdevumus arī ārkārtējas situācijas apstākļos valstī, nodrošinot valsts attīstības un drošības interešu īstenošanu, veicot aeronavigācijas pakalpojumu sniegšanu un Latvijas Republikas gaisa telpas kontroli.Saskaņā ar likuma ,,Par aviāciju” 42.pantu LGS nodrošina Latvijas Republikas gaisa telpas izmantošanas koordināciju/vadību militārajām vajadzībām. | 64 |
|  | LGS tehniskā nodrošinājuma departamenta darbinieki | Nepārtraukta iekārtu (sakaru, navigācijas, radiolokācijas, meteoroloģijas u.c.) un sistēmu (gaisa satiksmes vadības sistēma ATRACC) darbības nodrošināšana atbilstoši starptautisko normatīvu prasībām 24/7 režīmā.Darbs maiņās, nodrošinot tehnoloģisko procesu nepārtrauktību, kas ir vitāli svarīgi kritisko sistēmu darbības nodrošināšanai | 41 |
|  | **KOPĀ** | **105** |

**Informācija par valsts akciju sabiedrības “Latvijas dzelzceļš” darbinieku vakcināciju pret Covid-19 V prioritāri vakcinējamo grupā**

Lai nodrošinātu nepārtrauktu un drošu dzelzceļa infrastruktūras pārvaldīšanu 24/7 režīmā, V prioritārajā vakcinējamo grupā COVID-19 vakcīna būtu jāsaņem valsts akciju sabiedrības “Latvijas dzelzceļš” (turpmāk – LDZ) darbiniekiem, kopumā – **66 darbinieki.**

|  |  |  |  |  |
| --- | --- | --- | --- | --- |
| Nr. p.k. | Amats | Pamatdarbība/darba specifika | Pamatojums | Darbinieku skaits |
| 1. | Vilcienu dispečeri, vilcienu kustības organizācijas dežuranti, pārvadājumu dispečeri, dzelzceļa dispečeri manevru dispečeri, Rīgas pasažieru stacijas dežuranti | 24/7 režīmā vilcienu kustības organizēšana un kontrole, dzelzceļa satiksmes drošības nodrošināšana, lokomotīvju parka un lokomotīvju brigāžu darba organizēšana un koordinēšana. | LDZ Dzelzceļa likuma izpratnē ir dzelzceļa infrastruktūras pārvaldītājs, kas pārvalda gan publiskās, gan privātās lietošanas dzelzceļa infrastruktūru. LDZ atbild par Ministru kabineta 1998. gada 20. oktobra noteikumos Nr. 411 “Noteikumi par stratēģiskās un reģionālās nozīmes dzelzceļa infrastruktūras iedalījumu” norādīto dzelzceļa infrastruktūras iecirkņu uzturēšanu un to infrastruktūras vadību. LDZ kā dzelzceļa infrastruktūras pārvaldītājam galvenie darbības veidi, t.sk. ievērojot Ministru kabineta 2010. gada 3. augusta noteikumu Nr. 724 “Dzelzceļa tehniskās ekspluatācijas noteikumi” prasības, ir:* dzelzceļa infrastruktūras tehniskā aprīkojuma (t.sk. kustības vadības un signalizācijas sistēmas) uzturēšana (remonts un tehniskā apkope), būvniecība (attīstība);
* dzelzceļa satiksmes organizēšana, vadīšana un uzraudzība uz dzelzceļa infrastruktūras sliežu ceļiem;
* dzelzceļa infrastruktūras kontrole un drošības sistēmu vadība.
 | 46 |
| 2. | Sliežu ceļu pārbaudes stacijas darbinieki | Strādā uz mērvagona un veic sliežu ceļa ģeometrisko parametru, kas ietekmē vilcienu kustības drošību un vilcienu plūdeņu kustību, mērīšanu. | 6 |
| 3. | LDZ Elektrotehniskās pārvaldes energodispečeri, SCB dispečeri un MPC inženieri, elektromehāniķi, elektronisko sakaru tīkla un HBD ierīču kontroles mehāniķi, jaudas sadales dispečeri | 24/7 režīmā elektrotehnisko un sakaru, vadības sistēmu monitorings, tehniskais atbalsts, bojājumu operatīva novēršana un remonts. | 14 |
|  | **KOPĀ** | **66** |

Satiksmes ministrs  T.Linkaits

Vīza: valsts sekretāre I.Stepanova

Osmane 67028342

Dana.osmane@sam.gov.lv